Doctor Strange v mnohovesmíre šialenstva

Doctor Strange v mnohovesmíre šialenstva (v anglickom origináli: Doctor Strange in the Multiverse of Madness) je americký akčný film z roku 2022 od režiséra Sama Raimiho, natočený na motívy komiksov od vydavateľstva Marvel Comics o superhrdinovi Doctorovi Strangeovi. Jedná sa o 28. film filmovej série Marvel Cinematic Universe.

Natáčanie filmu sa začalo v novembri 2020. Dátum premiéry filmu bol pôvodne stanovený na 7. máj 2021, avšak vzhľadom k prebiehajúcej pandémií covidu-19 bola premiéra filmu niekoľko krát presunutá. Do amerických kín bol film uvedený 6. mája 2022.

 Dej 
Niekde v priestore medzi mnohovesmírmi mladé dievča America Chavez a variant Doctora Strangea - Defender Strange hľadajú knihu Vishanti. Sú však prenasledovaný zlým démonom, ktorý sa snaží uniesť Americu Chavez. Keď sa ku knihe dostanú Strange je zabitý démonom a Chavez náhodne vytvorí portál v tvare hviezdy, ktorý prenesie ju a Strangeovu mŕtvolu na posvätnú časovú os - Zem-616. Tam sa miestny Stephen Strange / Doctor Strange prebudí z nočnej mory, v ktorej sa mu snívalo o Americe Chavez a svojej alternatívnej verzií. Strange následne odchádza na svadbu bývalej kolegyne a snúbenice Dr. Christine Palmerovej. Stále nezmierený z rozchodu sa pokúša Christine presvedčiť, aby sa ku nemu vrátila. Ich rozhovor, však naruší rozruch v uliciach New Yorku. Strange sa vydáva situáciu prešetriť a nájde tam démona Gargantosa ako sa snaží chytiť Americu Chavez. Strange s pomocou Wonga, ktorý medzitým tiež na miesto dorazil zabijú Gargantosa a zachránia Chavez.

Chavez im vysvetlí, že ju lovia rôzne nebezpečné bytosti pretože chcú získať jej schopnosť cestovať mnohovesmírom. Dokáže nevedomky vytvárať portály, ktoré ju vždy prenesú do iného vesmíru.
Strange zistí, že Gargantos bol očarovaný čarodejníckými runami 
a odchádza navštíviť Wandu Maximovú, ktorá by mu mohla poradiť o nich viac. Keď Strange dorazí a situáciu s Wandou preberá zistí, že s Wandou nie je niečo v 
poriadku. Uvedomí si, že za útoky na Americu Chavez je zodpovedná Wanda. Wanda sa nakazila mocnými silami a zakázanou mágiou z knihy Darkhold a stala sa zlou Scarlet Witch. Chce získať schopnosti Chavezovej, aby mohla cestovať mnohovesmírom a nájsť variatny svojich detí Billyho a Tommyho, ktoré pomocou mágie vytvorila počas incidentu vo Westview. 
Strange odmietne vzdať Chavezovú Wande a tá ho varuje, že si príde po ňu osobne. Strange a Wong, ukryjú Chavez v Kamar-Taj, ale dorazí za nimi Wanda a zaútočí. 
Wanda zabije takmer všetkých miestnych čarodejníkov a bojuje so Strangeom. Chavez pri boji náhodne otvorý portál a vtiahne Strangea aj samú seba do mnohovesmíru. Spoločne cestujú naprieč rôznymi alternatívnymi realitami až, kým sa nedostanú na Zem-838. 
Wanda ich vďaka mágií vystopuje a pomocou Darkholdu posadne, variant Wandy zo Zeme-838, ktorý žije pokojný život so svojimi skutočnými synmi. Jedna z preživších čarodejníc - Sara posadnutie preruší keď zničí Darkhold čím obetuje svoj život. 
Rozzúrená Wanda prinúti Wonga, aby ju zaviedol na posvätnú horu  Wundagore - zdroj moci Darkholdu.

Strange a Chavez blúdia Zemou-838 až kým nedorazia do Sanctum Sanctora. Tam ich privíta miestny najvyšší čarodejník Karl Mordo - variant Strangeovho rivala z jeho reality. Mordo však na nich pripravý pascu kedy ich pomocou čaju uspí a zajme. Obaja sú uväznený v sídle Baxterovej nadácie, kde pracuje variantka Dr. Christine Palmerovej. Mordo nechá Strangea odviesť pred najvyššiu radu Illuminátov. Illumináti pozostávajú z Morda, variantky Captaina Americu - Peggy Carterovej / Captain Carter, kráľa Inhumans - Black Bolta, variantky Captain Marvel - Marie Rambeauovej / Captain Marvel, vodcu Fantastickej Štvorky - Reeda Richardsa / Mr. Fantastic a zakladateľa X-Menov - Charlesa Xaviera / Profesor X. Illumináti Strangeovi vysvetlia, že prítomnosť cudzích osôb v ich vesmíre zvyšuje riziko vzinku prieniku - zrazenia a zničenia dvoch alternatívnych vesmírov. Obzvlášť keď sa jedná o variant Doctora Strangea, ktorého varianty sú vždy nebezpečné. Strange z ich Zeme-838 použil zakázanú knihu Darkhold v snahe poraziť Thanosa. 
To sa mu podarilo, ale zároveň spôsobil prienik čím zničil celý jeden alternatívny vesmír. Po porážke Thanosa Illumináti preventívne zabili svojho Strangea, aby mu zabránili spôsobiť ďalšie škody. Illumináti chcú rozhodnúť ako vynaložia so Strangeom no medzitým na Zemi-616
Wanda dorazí na Wundagore a znovu obnoví posadnutie Wandy zo Zeme-838. Posadnutá Wanda prichádza zajať Chavezovú, ale do cesty sa jej postavia Illumináti. Wanda postupne brutálne zabije všetkých Illuminátov. Strange s pomocou variantky Christine vyslobodia Chavezovú a utekajú pred Wandou. 

Strange, Chavez a Christine nájdu bránu do priestoru medzi mnohovesmírmi, kde nájdu knihu Vishanti. Kniha Vishanti je protikladom knihy Darkhold a veria, že pomocou nej zastavia Wandino besnenie. Wande sa podarí za nimi dostať tiež a skôr než stačia niečo urobiť Wanda knihu Vishanti zničí. Potom zajme Chavezovú a posadne jej myseľ. S pomocou jej schopností, pošle Strangea a Christine do iného vesmíru a vráti sa späť na Zem-616. Strange a Christine sa objavia v zničenom vesmíre, ktorý bol obeťou prieniku. Nájdu  tam zlý variant Strangea - Sinister Strange používajúceho knihu Darkhold. Sinister Strange používal moc Darkholdu rovnako ako Wanda a pomocou posadnutia svojich variantov sa snažil dostať do vesmíru kde by mohol žiť šťastne s Christine. Vplyvom Darkholdu však spôsobil prieniky a zničil celý svoj vesmír a aj mnohé ďalšie. Sinister Strange sa pokúsi zajať Christine, ale Strange s ním začne bojovať a napokon ho aj porazí. Dvojica si uvedomí, že ostali v tomto vesmíre uväznený a Wande sa podarí vziať Americe Chavez jej schopnosti, čím by mohla spôsobiť prieniky. Jedinou možnosťou je použiť knihu Darkhold a pomocou posadnutia Wande v tom zabrániť. Po zvážení možných rizík to Strange napokon urobí a použije Darkhold na to, aby posadol mŕtve telo Defender Strangea na Zemi-616. V posadnutom tele dorazí na horu Wundagore a s Wongovou pomocou zachránia Chavezovú pred Wandou. Wanda sa však stále nevzdáva ale Chavez, použije proti nej svoju schopnosť a transportuje Wandu na Zem-838. Tam Wanda uvidí varianty svojich synov Billyho a Tommyho, ako sa jej boja a cúvajú od nej popričom oplakávajú svoju skutočnú matku. 
Wanda si uvedomí svoje chyby a ustúpi pričom použije mágiu na zničenie hory Wundagore. To spôsobí, že  súčasne zničí všetky kópie Darkholdu v celom mnohovesmíre a zároveň tým zabije aj samú seba. Chavez napokon použije svoje schopnosti, aby vrátila Strangea a Christine do ich príslušných vesmírov.

Zničená Kamar-Taj sa postupne zrenovuje a preživší čarodejníci, spolu s Wongom začnú výcvik Americy Chavez. Strangeovi sa v dôsledku použitia Darkholdu vyvinie a otvorí tretie oko.
V medzitiulkovej scéne Strangea osloví čarodejnica Clea, ktorá ho žiada o pomoc a vysvetlí mu, že všetky predošlé udalosti spôsobili prieniky, ktoré musí teraz napraviť. Strange súhlasí a nasleduje ju do portálu.

 Obsadenie 
 Benedict Cumberbatch ako Stephen Strange / Doctor Strange
 Elizabeth Olsen ako Wanda Maximovová / Scarlet Witch
 Xochitl Gomez ako America Chavez
 Benedict Wong ako Wong
 Rachel McAdams ako Christine Palmer
 Chiwetel Ejiofor ako Karl Mordo
 Michael Stuhlbarg ako Dr. Nicodemus West
 Julian Hilliard ako Billy Maximoff
 Jett Klyne ako Tommy Maximoff
 Patrick Stewart ako Charles Xavier / Profesor X
 Hayley Atwell ako Peggy Carter / Captain Carter
 Anson Mount ako Blackagar Boltagon / Black Bolt
 John Krasinski ako Reed Richards / Mr. Fantastic
 Lashana Lynch ako Maria Rambeau / Captain Marvel
 Topo Wresniwiro ako Hamir
 Adam Hugill ako Rantrah
 Sheila Atim ako Sara

Cumberbatch si zahral aj varianty svojej postavy z alternatívneho vesmíru: Defender Strange, Supreme Strange a Sinister Strange. V ďalších úlohách sa predstavili: Ross Marquand, ktorý nadaboval Ultronov z alternatívneho vesmíru a v cameo roli sa objavil Bruce Campbell ako majiteľ stánku Pizza Poppa. V medzititulkovej scéne sa objavila Charlize Theron ako Clea.

 Externé odkazy 
 https://www.csfd.sk/film/749440-doctor-strange-v-mnohovesmire-sialenstva/prehlad/
 https://m.imdb.com/title/tt9419884/
 https://marvelcinematicuniverse.fandom.com/wiki/Doctor_Strange_in_the_Multiverse_of_Madness
 https://marvelcinematicuniverse.fandom.com/wiki/Doctor_Strange

 Zdroj 

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe